21. ΝΟΜΟΘΕΤ.ΔΙΑΤΑΓΜΑ υπ’ αριθ.1466  της 30 Μαΐου /27 Ιουν.1942 Περί τρόπου ενεργείας δαπανών κατά τας εν τω εσωτερικώ ενεργουμένας περιοδείας του Υπουργού των Οικονομικών. Αι διατάξεις του Ν.Δ/τος τούτου επεξετάθησαν και εις τα  λοιπά μέλη του Υπ. Συμβουλίου δια του Ν.Δ.1768/1942 (κατωτ.αριθ.24). Άρθρ.1.-1.Επιτρέπεται όπως δι’ αποφάσεων του Υπουργού των Οικονομικών καθωρίζονται κατ’ εξαίρεσιν των ισχυουσών σχετικών γενικών διατάξεων είτε επί αποδόσει λογαριασμού είτε κατ’αποκοπήν, τα οδοιπορικά έξοδα, τα έξοδα διατροφής, η ημερησία αποζημίωσις και τα έξοδα παραστάσεως του Υπουργού των Οικονομικών και των δημοσίων υπαλλήλων ή στρατιωτικών ή και ιδιωτών, εφ’ όσον ούτοι εξέρχονται της έδρας των, συνοδεύοντες τον Υπουργόν των Οικονομικών εις περιοδείας αυτού εντός του Εσωτερικού. 2.Δια των αυτών αποφάσεων προσδιορίζονται αι ως έξοδα παραστάσεως χαρακτηριζόμεναι δαπάναι, περί ων το προηγούμενον εδάφιον του παρόντος άρθρου. 3.Πάσαι αι υπό των εδαφιών 1 και 2 του παρόντος άρθρου προβλεπόμεναι δαπάναι βαρύνουσι τον προϋπολογισμόν των εξόδων του Υπουργείου Οικονομικών, εγγραφομένης προς τούτο εν αυτώ ιδίας πιστώσεως. 4.Η δικαιολόγησις των δαπανών τούτων γίνεται δι’ αποφάσεως του Υπουργού των Οικονομικών, μη επαιτουμένου ουδενός ετέρου δικαιολογητικού στοιχείου δια την έκδοσιν των οικείων χρηματικών ενταλμάτων. 5.Η ισχύς των διατάξεων του παρόντος άρθρου ανατρέχει από 1ης Απρ.1942. Καθ’ όμοιον τρόπον δικαιολογούνται τα έξοδα του Προέδρου της Κυβερνήσεως, των αξιωματικών και των υπαλλήλων, οίτινες συνοδεύουσι τον Πρόεδρον της Κυβερνήσεως, εις τας περιοδείας τούτου δι’ αποφάσεως του Πρωθυπουργού. Άρθρ.2.-( Εγκρίνονται γενόμεναι δαπάναι). 